Ach got wes zichet mich dv́ vrǒwe min
Ach got wes zichet mich dv́ vrǒwe min·
das si mir tůt
gros vngemach sin weis vmbe was·
ir eigen diener wil ich iemer sin·
wan sist so gůt·
tůt si mir we·
si tůt mir wol bas·
sweme das si zorn
ich han si zetrost erkorn·
so schoͤnes wart zer welte nie geborn·
secht wêlck ein wip·
ziether wie rechte zart ist ir lib·

Ein múndelin so rechte rosen rot·
wa mag das sin·
niender des swůr ich wol einen eit·
sist dv́ dur die min herze lidet not·
ach wer si min·
so wer min truren gar hin geleit·
miner froͤiden funt
lit an ir zaller stunt·
ir ǒgen lv́chtent dur mins herzen grunt·
secht welk ein wip·
ziether wie rechte zart ist ir lip·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse